**Driftsoverenskomst**

**om**

**Udbud af Forberedende Voksenundervisning**

# Driftsoverenskomstens parter

Voksenuddannelsescentrets navn:

CVR-nummer og eventuelle p-nummer:

Institutionsnummer:

Driftsoverenskomstpartens navn:

CVR-nummer og eventuelle p-nummer:

Institutionsnummer:

1. Definitioner  
   1. I denne driftsoverenskomst forstås ved:
2. ’FVU’: forberedende voksenundervisning udbudt i medfør af bekendtgørelse af lov om forberedende voksenundervisning og ordblindeundervisning for voksne.
3. ’Driftsoverenskomsten’: Nærværende aftalegrundlag.
4. ’VUC’: Det voksenuddannelsescenter eller anden institution med FVU-udbudsgodkendelse, der i medfør af driftsoverenskomsten indgår aftale med en driftsoverenskomstpart om udbud af forberedende voksenundervisning.
5. ’Driftsoverenskomstparten’: Den aktør, der udbyder FVU på vegne af voksenuddannelsescentret.
6. ’Parterne’: Driftsoverenskomstens parter.
7. ’Årlig minimumsaktivitet’: Den FVU-undervisningsaktivitet angivet i antal grundlagsårselever, som driftsoverenskomstparten som udgangspunkt skal have gennemført i det forudgående grundlagsår eller, som driftsoverenskomstparten som udgangspunkt må forventes at kunne gennemføre i det kommende grundlagsår.
8. Grundlagsåret er defineret som perioden fra og med 4. kvartal 2 år forud for indeværende finansår til og med 3. kvartal året før indeværende finansår. I 2021 omfatter grundlagsårets aktivitet derfor aktiviteten i perioden 4. kvartal 2019 - 3. kvartal 2020.
9. ’Tredjepart’: Andre juridiske personer end VUC og driftsoverenskomstparten og andre fysiske personer end medarbejdere ansat af og under instruktionsbeføjelse af VUC voksenuddannelsescentret eller driftsoverenskomstparten.

# Formål

* 1. Nærværende driftsoverenskomst har til formål at afstikke rammer og betingelser for det udbud af FVU som driftsoverenskomstparten varetager for VUC. Driftsoverenskomsten skal understøtte et godt og perspektivrigt samarbejde mellem driftsoverenskomstens parter med henblik på at sikre en høj kvalitet, samt et bredt udbud af FVU til gavn for målgruppen.  
       
     Samarbejdet bygger på åbenhed, gensidig orienteringsforpligtelse samt en fælles vilje til at skabe det bedst mulige uddannelsestilbud til borgerne indenfor de givne rammer.

# Regelgrundlag

* 1. FVU udbudt i medfør af driftsoverenskomsten skal udbydes og gennemføres i overensstemmelse med de til enhver tid gældende regler for FVU, herunder aftalevilkårene i driftsoverenskomsten og reglerne i de til enhver tid gældende love og bekendtgørelser om FVU samt den fortolkning af reglerne, der fremgår af de til enhver tid gældende vejledninger, cirkulærer, instrukser, hyrdebreve og principielle afgørelser m.v. udsendt af Børne- og Undervisningsministeriet om FVU.
  2. VUC er forpligtet til uden forsinkelse at videregive alle informationer om FVU, der modtages fra Børne- og Undervisningsministeriet.

* 1. En vejledende liste over relevante regler for udbud og gennemførsel af FVU findes i driftsoverenskomsten **bilag 1**. Den vejledende liste i **bilag 1** opdateres *ikke* løbende og kan *ikke* anses for at være udtømmende.Driftsoverenskomstparten er således forpligtet til løbende selv at holde sig opdateret om gældende regler for FVU.

# Ydelser

* 1. Driftsoverenskomstparten er forpligtet til at udbyde FVU i overensstemmelse med den af VUC udarbejdede plan for udbuddet i VUC’ets geografiske dækningsområde, jævnfør bestemmelserne i FVU-bekendtgørelsens § 15.
  2. Driftsoverenskomstparten kan ikke videregive retten til at udbyde FVU til tredje part
  3. Driftsoverenskomstparten kan gennemføre undervisning med en FVU-lærer, der er ansat hos anden FVU-udbyder i det geografiske dækningsområde, jævnfør bestemmelserne i FVU-bekendtgørelsens § 19. Såfremt det er mest hensigtsmæssigt i forhold til kursistens tilbud, kan driftsoverenskomstparten gennemføre undervisningen med en FVU-lærer, der er ansat hos tredjepart. Dette forudsætter, at driftsoverenskomstpartens leder har den fulde instruktionsbeføjelse for læreren i forhold til FVU-undervisningen.
  4. Driftsoverenskomstparten er i øvrigt forpligtet til at sikre:

1. et voksenpædagogisk miljø, hvor der arbejdes med pædagogisk erfaringsudveksling og pædagogisk udvikling, og hvor der foruden FVU også foregår anden voksenundervisning,
2. en fast lærerstab. Mindst ét medlem af lærerstaben skal af hensyn til kontinuiteten være kvalificeret til at varetage FVU-start, FVU-dansk, FVU-matematik, FVU-digital og/eller FVU-engelsk i overensstemmelse med kravene i FVU-bekendtgørelsens § 20, såfremt faget udbydes,
3. at FVU-lærerne har mulighed for at indgå i netværk med FVU-lærere på andre uddannelsesinstitutioner, der udbyder FVU i voksenuddannelsescentrets geografiske dækningsområde,
4. at FVU-vejlederne skal have mulighed for at indgå i netværk med andre vejledere, der har FVU som arbejdsområde.
5. Årlig minimumsaktivitet   
   1. Driftsoverenskomstparten skal have haft eller kunne godtgøre at ville opnå en minimumsaktivitet på 5 grundlagsårselever eksklusiv indledende test i det forudgående eller inden for de førstkommende to kursusår.
   2. VUC træffer afgørelser om, hvorvidt kravet i pkt. 6.1. er opfyldt. VUC’s afgørelse i medfør af pkt. 6.1., som medfører, at driftsoverenskomstparten mister sit krav på en driftsoverenskomst kan påklages til Styrelsen for Undervisning og Kvalitet.
   3. VUC kan fravige kravet om minimumsaktivitet fra pkt. 6.1.
6. Geografisk dækningsområde  
   1. VUC’s geografiske dækningsområde dækker kommunerne: [indsæt kommune(r)]
   2. Driftsoverenskomstparten har ret til at udbyde FVU:
7. på undervisningssteder inden for VUC’s geografiske dækningsområde i henhold til VUC’s plan for udbuddet,
8. lokalt inden for VUC’s geografiske dækningsområde (virksomhedstilrettelagt undervisning),
9. lokalt uden for VUC’s geografiske dækningsområde (virksomhedstilrettelagt undervisning), jf. dog pkt. 7.3.
   1. Virksomhedstilrettelagt undervisning uden for VUC’s geografiske dækningsområde skal ske i overensstemmelse med FVU-bekendtgørelsens § 18, stk. 2.   
        
      Driftsoverenskomstparten må ikke i almindelig udbyde FVU-undervisning uden for VUC’s geografiske dækningsområde, jævnfør FVU-bekendtgørelsens § 18, stk. 1.

* 1. Driftsoverenskomstparten må alene markedsføre sit tilbud af FVU inden for VUC’s geografiske dækningsområde. Dette gælder dog ikke for markedsføringsmetoder, der af natur ikke kan begrænses geografisk, som for eksempel markedsføring via internettet samt bus- og tog-reklamer, landsdækkende konferencer mv.

# Samarbejde

* 1. Parterne forpligter sig til løbende, loyalt og i gensidig dialog – i overensstemmelse med gældende regler på området - at samarbejde om at sikre et bredt udbud af FVU og den højest mulige kvalitet af undervisningen herunder den nødvendige udvikling af tilbuddet.
  2. VUC leder samarbejdet og har initiativpligten i forhold til at følge op på og løse konflikter parterne imellem. Parterne forpligter sig i øvrigt til loyalt at gøre reelle forsøg på at løse konflikter via dialog.

1. Driftsoverenskomstpartens økonomisk-administrative indberetninger  
   1. Driftsoverenskomstpartens økonomisk-administrative indberetninger sker i henhold til reglerne i den til enhver tid gældende AGV-instruks fra Styrelsen for Undervisning og Kvalitet.
   2. Indberetningerne er omfattet af databeskyttelsesloven. VUC kan stille krav om, at driftsoverenskomstparten skal indberette oplysningerne elektronisk.
2. Tilsyn  
   1. VUC har udbudsretten for FVU inden for sit eget geografiske dækningsområde og er forpligtet til at føre tilsyn med, at driftsoverenskomstparten udbyder og gennemfører FVU i henhold til aftalevilkårene i driftsoverenskomsten herunder de til enhver tid gældende regler på området.

* 1. VUC kan som led i tilsynet:

1. indhente alle nødvendige og saglige oplysninger om udbud og gennemførsel af FVU hos driftsoverenskomstparten,
2. gennemføre anmeldte eller uanmeldte tilsynsbesøg hos driftsoverenskomstparten, herunder overvære undervisningen,
3. udstede påbud om overholdelse af driftsoverenskomsten, jf. pkt. 14.2 og 14.3.
   1. VUC’s tilsyn med driftsoverenskomstparten gennemføres i overensstemmelse med Styrelsen for Undervisning og Kvalitets tilsynsvejledning på området.
   2. Driftsoverenskomstparten er forpligtet til straks at give VUC skriftlig underretning om ændring af driftsoverenskomstpartens:
4. hovedadresse
5. afdelingsadresse(r)
6. ejerforhold
7. ledelsessammensætning samt ændringer i ledelsen i det omfang ændringen har relevans for driftsoverenskomsten
8. andre forhold af væsentlig betydning for driftsoverenskomstpartens muligheder for at opfylde sine forpligtelser i henhold til driftsoverenskomsten, herunder ophør af uddannelsesaktivitet i henhold til den uddannelses- og institutionslovgivning, der er nævnt i § 17 stk. 1.

# Betalingsbetingelser

* 1. VUC afregner betaling for ydelserne, jf. pkt. 5.1. til driftsoverenskomstparten på baggrund af indberetningerne i pkt. 9.1. senest en måned efter udbetalingen fra Styrelsen for Undervisning og Kvalitet eller kommunen. Fristen på en måned gælder også forskudsbetaling.  
     VUC kan i særlige tilfælde, hvor et tilsyn indikerer, at afregningsgrundlaget ikke er korrekt, udsætte den endelige afregning, indtil der foreligger et korrekt grundlag for afregning med driftsoverenskomstparten.
  2. Som betaling for den opgjorte FVU aktivitet og som forskud skal VUC uden indskrænkninger videregive de til enhver tid gældende statslige takster for FVU til driftsoverenskomstparten. Taksterne fremgår af det gældende takstkatalog. Dog tilbageholder VUC en andel af det udbetalte tilskud som aktivitetsafhængig betaling for de opgaver, der følger af at være udbudsansvarlig institution. Niveauerne følger den generelle takstudvikling på almene voksenuddannelser, jf. bilag 2 Takster.
  3. Betaling for ydelserne sker desuden i henhold til de enhver tid gældende regler herom i lov om betaling for visse uddannelsesaktiviteter i forbindelse med lov om en aktiv beskæftigelsesindsats m.m. (betalingsloven).

1. Ansættelsesvilkår for medarbejdere hos driftsoverenskomstparten  
   1. Driftsoverenskomstparten forpligter sig til at sikre, at medarbejdere hos driftsoverenskomstparten, der underviser i FVU, er ansat og aflønnet på vilkår, der svarer til vilkårene i den for området gældende overenskomst.
2. Konfliktløsning  
   1. Konflikter, som udspringer af driftsoverenskomsten, skal indledningsvist søges løst ved forhandling, jf. pkt. 8.
   2. Konflikter, som parterne forgæves har forsøgt at løse ved forhandling, kan indbringes for de almindelige domstole i henhold til reglerne i retsplejeloven.

# Opsigelse

* 1. VUC og driftsoverenskomstparten kan gensidigt opsige driftsoverenskomsten med 6 måneders skriftligt varsel.
  2. VUC kan, jf. § 17, stk. 5, opsige driftsoverenskomsten med 1 måneds varsel, når driftsoverenskomstparten ikke længere har uddannelsesaktivitet i henhold til den uddannelses- eller institutionslov, som er nævnt ud for uddannelsestypen, jf. § 17, stk. 1.
  3. VUC og driftsoverenskomstparten kan skriftligt opsige driftsoverenskomsten med 2 måneders varsel i tilfælde af væsentlig misligholdelse af driftsoverenskomsten. Der foreligger væsentlig misligholdelse fra driftsoverenskomstpartens side, når VUC forgæves har afgivet to skriftlige påbud til driftsoverenskomstparten om at bringe et forhold i overensstemmelse med driftsoverenskomsten. Opsigelsen kan indbringes for Styrelsen for Undervisning og Kvalitet jævnfør FVU-bekendtgørelsens § 25.
  4. Påbud jævnfør 10.2 og jævnfør 14.2:

1. forudsætter, at VUC, jf. pkt. 8. har gjort reelle forsøg på at bringe forholdet i overensstemmelse med driftsoverenskomsten via dialog med driftsoverenskomstparten og
2. skal indeholde en rimelig frist for at bringe forholdet i overensstemmelse med driftsoverenskomsten.
3. Erstatning  
   1. Parterne er erstatningsansvarlige efter dansk rets almindelige regler om erstatning.
4. Ændring af Driftsoverenskomsten

Aftalevilkårene i Driftsoverenskomsten er fastsat af Styrelsen for Undervisning og Kvalitet og kan alene ændres af parterne, hvor det i aftaleteksten er særligt angivet, at der skal indsættes individuelle ændringer.

1. Ikrafttrædelse

Driftsoverenskomsten gælder fra den [indsæt dato].

For VUC:

[indsæt sted, år og dato] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

For driftsoverenskomstparten:

[indsæt sted, år og dato] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Bilag 1**

Vejledende liste over relevante regler for udbud og gennemførsel af FVU

* Lov om forberedende voksenundervisning og ordblindeundervisning for voksne, jf. lovbekendtgørelse nr. 602 af 23. maj 2019
* Bekendtgørelse om undervisning m.v. inden for forberedende voksenundervisning for voksne nr. 439 af 15. april 2020 (FVU-bekendtgørelsen)
* Bekendtgørelse om prøver og eksamen i de almene og studieforberedende ungdoms- og voksenuddannelser nr. 343 af 8. april 2016 (Almen eksamensbekendtgørelsen)
* Bekendtgørelse om karakterskala og anden bedømmelse nr. 262 af 20. marts 2007
* Bekendtgørelse af lov om befordringsrabat til uddannelsessøgende i ungdomsuddannelser m.v. nr. 1325 af 9. september 2020 437 af 8. maj 2017
* Bekendtgørelse af lov om gennemsigtighed og åbenhed i uddannelserne m.v. nr. 810 af 20. juni 2018
* Lov om institutioner for almengymnasiale uddannelser og almen voksenuddannelse m.v., jf. lovbekendtgørelse nr. 1246 af 27. august 2020
* Bekendtgørelse om tilskud m.v. til institutioner for almengymnasiale uddannelser og almen voksenuddannelse (AGV-tilskudsbekendtgørelsen) nr. 730 af 29. juni 2012
* Lov om betaling for visse uddannelsesaktiviteter i forbindelse med lov om en aktiv beskæftigelsesindsats m.m. (Betalingsloven), jf. lovbekendtgørelse nr. 598 af 16. maj 2019.

**Bilag 2**

Takster

Som betaling for den opgjorte FVU aktivitet og som forskud skal VUC uden indskrænkninger videregive de til enhver tid gældende statslige takster for FVU til driftsoverenskomstparten. Taksterne fremgår af det gældende takstkatalog. Dog tilbageholder VUC en andel af det udbetalte tilskud eller forskud som aktivitetsafhængig betaling for de opgaver, der følger af at være udbudsansvarlig institution. VUC må tilbageholde 200 kr. (2021 PL) pr. tilskudsudløsende deltager på FVU. Niveauet følger den generelle takstudvikling på almen voksenuddannelse.